  Виталий Пронин Шаерамы котькудӥз кыкетӥез йыруж кудӟем йырын лэсьтӥське. Та сярысь Общественной безопасностья кенешлэн заседанияз ивортӥз Удмуртилэн Тӧроезлэсь ужзэ быдэсъясь Александр Бречалов. Туэ ӝыны ар ӵоже гинэ юэм йырын 6 сюрс 800-лэсь ятыр йыруж лэсьтэмын ни. Со пӧлысь 31 процентэз - трос калык люкаськылон интыосын, 21 процентэз - семья куспын.Югдурез утёнъя министерстволэн лыдпусъёсызъя, элькунысьтымы ёросъёс пӧлын «юыны быгатэмезъя» уката висъяське Грак ёрос, солэсь трослы ик бере уг кылё Кизнер, Кияса, Балезино, Сарапул ёросъёс.  Югдур пӧртэм ӧвӧл  Ижысь Ленинской ёросын но.Тужгес юисьтэмен лыдъяны луэ, пе, Глазов ёросэз.Элина Кумачёва  